РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/498-21

30. новембар 2021. године

Б е о г р а д

З А П И С Н И К

74. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 26. НОВЕМБРА 2021. ГОДИНЕ

Седница је почела у 14.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Виолета Оцокољић, Угљеша Мрдић, Илија Матејић, Жељко Томић, Ђорђе Тодоровић, Оља Петровић, Вук Мирчетић, Јован Палалић и Лука Кебара.

Седници Одбора присуствовали су и Дијана Радовић, заменик члана Одбора Томе Филе и Борисав Ковачевић.

Седници нису присуствовали чланови Одбора: Марија Јевђић, Миленко Јованов, Дубравка Краљ и Балинт Пастор, нити њихови заменици.

Седници Одбора су присуствовали из Министарства финансија Драган Демировић, помоћник министра у Сектору за фискални систем, Војислав Лазаревић, помоћник министра у Сектору за имовинско-правне послове и Саша Стевановић, државни секретар.

На предлог председника, Одбор је већином гласова (12 гласова за, 1 није гласао) утврдио следећи

**Д н е в н и р е д:**

1. Разматрање Предлога закона о изменама и допуни Закона о буџетском систему, који је поднела Влада (број400-1967/21, од 4. новембра 2021. године), у појединостима;

2. Разматрање Предлога закона о изменама и допунама Закона о порезу на доходак грађана, који је поднела Влада (број 011-1964/21 од 4. новембра 2021. године), у појединостима;

3. Разматрање Предлога закона о изменама Закона о порезима на употребу, држање и ношење добара, који је поднела Влада (број 011-1963/21 од 4. новембра 2021. године), у појединостима;

4. Разматрање Предлога закона о изменама и допунама Закона о порезима на имовину, који је поднела Влада (број 011-1962/21 од 4. новембра 2021. године), у појединостима;

5. Разматрање Предлога закона о изменама и допунама Закона о доприносима за обавезно социјално осигурање, који је поднела Влада (број 011-1961/21 од 4. новембра 2021. године), у појединостима;

6. Разматрање Предлога закона о изменама и допунама Закона о експропријацији, који је поднела Влада (број 011-1958/21 од 4. новембра 2021. године), у појединостима.

**Прва тачка дневног реда:** Разматрање Предлога закона о изменама и допуни Закона о буџетском систему, који је поднела Влада, у појединостима

Одбор је, у складу са чланом 164. Пословника Народне скупштине, размотрио Предлог закона о изменама и допунама Закона о буџетском систему, у појединостима и сматра да је амандман на члан 1. који је поднео Одбор за финансије, републички буџет и контролу трошења јавних средстава у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о изменама и допунама Закона о порезу на доходак грађана, који је поднела Влада, у појединостима

Одбор је, у складу са чланом 164. Пословника Народне скупштине, размотрио Предлог закона о изменама и допунама Закона о порезу на доходак грађана, у појединостима и сматра да је амандман којим се после члана 20. додају чл. 20а и 20б, који је поднела Влада у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда**: Разматрање Предлога закона о изменама Закона о порезима на употребу, држање и ношење добара, који је поднела Влада, у појединостима

Одбор је, у складу са чланом 164. Пословника Народне скупштине, размотрио је Предлог закона о изменама Закона о порезима на употребу, држање и ношење добара, у појединостима и сматра да је амандман на члан 1. који је поднео народни посланик Дејан Раденковић у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**: Разматрање Предлога закона о изменама и допунама Закона о порезима на имовину, који је поднела Влада, у појединостима

Одбор је, у складу са чланом 164. Пословника Народне скупштине, размотрио је Предлог закона о изменама и допунама Закона о порезима на имовину, у појединостима и сматра да је амандман на члан 1. који је поднео народни посланик Ђорђе Комленски у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Пета тачка дневног реда**: Разматрање Предлога закона о изменама и допунама Закона о доприносима за обавезно социјално осигурање, који је поднела Влада, у појединостима.

Одбор је, у складу са чланом 164. Пословника Народне скупштине, размотрио је Предлог закона о изменама и допунама Закона о доприносима за обавезно социјално осигурање, у појединостима и сматра да је амандман којим се после члана 7. додаје нови члан 7а, који је поднела Влада у складу са Уставом и правним системом Републике Србије.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

**Шеста тачка дневног реда**: Разматрање Предлога закона о изменама и допунама Закона о експропријацији, који је поднела Влада, у појединостима

Одбор је, у складу са чланом 164. Пословника Народне скупштине, размотрио Предлог закона о изменама и допунама Закона о експропријацији, у појединостима и сматра да су у складу са Уставом и правним системом Републике Србије следећи амандмани:

- на члан 2. који је поднела Влада;

- на члан 10. који је поднео народни посланик Ђорђе Комленски;

- на члан 20. који је поднео народни посланик Ђорђе Комленски.

За известиоца Одбора на седници Народне скупштине одређен је председник Одбора.

Седница је завршена у 14,40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић